**Pielikums Nr.2**

informatīvajam ziņojumam “Par Ekonomikas ministrijas organizētajiem darbsemināriem par Eiropas Savienības Vienotā un Digitālā vienotā tirgus jautājumiem, identificētajām Latvijas interesēm un ieteicamajiem pasākumiem nacionālajā līmenī”

**Ekonomikas ministrijas organizētajos darbsemināros identificētie ieteicamie pasākumi Latvijas komercdarbības vides konkurētspējas ES uzlabošanai**

*Darbseminārs par ES Vienotā tirgus stratēģiju*

|  |  |  |  |
| --- | --- | --- | --- |
| **Nr.** | **Darbsemināra tēma (iniciatīvas numurs un nosaukums ES Vienotā tirgus stratēģijā)** | **Ieteicamie pasākumi Latvijā** | **Atbildīgā iestāde par nacionālā līmeņa pasākumiem** |
|  | **Sadarbības ekonomika (2.1. Zaļā gaisma sadarbības ekonomikas līdzsvarotai attīstībai)** | 1.2.1. Jāizvērtē esošais regulējums, t.sk. tā pielāgošanas iespējas sadarbības ekonomikas modelim (piemēram, patērētāju aizsardzība, nodokļu nomaksa u.c.), vai jauna regulējuma izstrāde, vienlaikus samazinot līdz minimumam jauna regulējuma izstrādi. Piemēram, jāizstrādā risinājums ņemot vērā sadarbības ekonomikas komercdarbības modeļu prasības un starptautisko pieredzi, lai vienkāršotu esošo nodokļu deklarēšanas un nomaksas procesu sadarbības ekonomikas komercdarbībā iesaistītajiem. | Nozaru ministrijas to kompetences ietvaros |
| 1.2.2. Jāveido apmācības komersantiem, izglītojot par jauno tehnoloģiju efektivitātes ieguvumiem un labumu, ko sniedz šādu tehnoloģiju izmantošana komercdarbībā. | EM |
|  | **Komercdarbības uzsākšana, t.sk. atbalsts jaunuzņēmumiem (2.2. Palīdzība MVU un jaunuzņēmumu izaugsmē)** | 2.2.1. Jāuzlabo vienas pieturas aģentūras/kontaktpunkta (šobrīd [www.latvija.lv](http://www.latvija.lv)) funkcijas, virzoties uz pilnīgu valsts pakalpojumu digitalizāciju, pilnveidojot tajā esošo informāciju par nepieciešamajiem soļiem (visām licencēm, atļaujām u.tml.) komercdarbības uzsākšanai, veikšanai un izbeigšanai, kā arī jāpilnveido darbības, t.sk. uzlabojot atbilžu sniegšanas ātrumu iesniegumiem un veidojot lietotājam draudzīgu vidi. - Uzņēmējdarbības vides uzlabošanas pasākumu plāna[[1]](#footnote-1) 11.3.uzdevums | EM |
| 2.2.2. Valsts pārvaldes un uzraugošajām institūcijām savā darbībā jāievēro samērīguma principi veicot tirgus uzraudzības pasākumus, t.i. jāievieš “konsultē vispirms” princips. - Uzņēmējdarbības vides uzlabošanas pasākumu plāna 11.1.uzdevums | VK |
| 2.2.3. Jānosaka konkrēts ienākumu limits, kuru sasniedzot komersantiem ir jāsāk maksāt nodokļi[[2]](#footnote-2). - Uzņēmējdarbības vides uzlabošanas pasākumu plāna 1.7.uzdevums | FM |
| 2.2.4. Jāturpina darbs pie finansējuma pieejamības atvieglošanas, īpaši jaunuzņēmumiem. | EM |
| 2.2.5. Jāievieš vienots konts komersantiem nodokļu nomaksai, paredzot atvieglotas grāmatvedības prasības. - Uzņēmējdarbības vides uzlabošanas pasākumu plāna 5.18.uzdevums | FM |
| 2.2.6. Organizējot vai plānojot e-prasmju attīstīšanas pasākumus, kā arī izstrādājot politikas plānošanas dokumentus, jāņem vērā vecāko iedzīvotāju grupu intereses. | LM |
|  | **Publiskais iepirkums (3.2. Publiskā iepirkuma labāka pārredzamība, lietderība un atbildīgums)** | 3.2.1. Jāizveido efektīvs kontroles mehānisms pēc iepirkuma līguma noslēgšanas, lai sekmētu kvalitatīvu un atbilstošu pakalpojumu/produktu saņemšanu. | FM |
|
| 3.2.2. Jāīsteno pasākumi inovatīva iepirkuma un iepirkuma ar augstu pievienoto vērtību aizvien plašākai pielietošanai. | FM |
| 3.2.3. Jāīsteno pasūtītāju informēšanas pasākumi par inovāciju partnerības procedūras un konkursa dialoga piemērošanu. | FM |
|
|  | **Intelektuālais īpašums (3.3. Eiropas intelektuālā īpašuma regulējuma nostiprināšana)** | 4.2.1. Jāveicina informācijas pieejamība, organizējot informatīvās kampaņas, tādējādi sekmējot zināšanas par intelektuālā īpašuma nozīmi, reģistrēšanas kārtību un izmaksām. | TM |
| 4.2.2. Jāīsteno tehnoloģiju pārneses pasākumi, kas veicinātu Latvijā radīto izgudrojumu komercializāciju. | EM |
|  | **Jaunu noteikumu ieviešana un piemērošana (4.1. Noteikumu ievērošanas un gudras īstenošanas kultūra; 4.2. Pakalpojumu direktīvas realizēšanas uzlabošana ar paziņošanas procedūras reformu)** | 5.2.1. Izstrādājot politikas plānošanas dokumentus, nodrošināt intervences loģikas ievērošanu (politikas mērķi, sasniedzamie rezultāti, uzdevumi, pasākumi ir balstīti uz atbilstošu argumentāciju un resursu potenciālo pieejamību, kā arī ir savstarpēji loģiski saistīti un atbilstoši, t.sk., uzdevumiem nevar būt maldinošas interpretācijas iespējas). | Nozaru ministrijas to kompetences ietvaros |
| 5.2.2. Paziņojumu (*notifications*) sistēmai par jauniem tehniskajiem noteikumiem citās dalībvalstīs jānotiek mērķtiecīgi un svarīgākajās nozarēs (piemēram, orientētai uz komersantu galvenajiem eksporta mērķa tirgiem). | EM |
| 5.2.3. Paziņojumu (*notifications*) sistēmai par jauniem tehniskajiem noteikumiem jābūt papildinātai ar 3 mēnešu “nogaidīšanas” (*standstill*) periodu. | EM |
| 5.2.4. Jāorganizē popularizēšanas pasākumi ES līmeņa palīdzības sniegšanas dienestiem (SOLVIT). | EM |
| 5.2.5. Jauna regulējuma izstrādes gadījumā īpaši jāievēro prasību samērīguma principus, ietekmi uz mazajiem un vidējiem komersantiem, atbalstot jaunu tirgus dalībnieku ienākšanu tirgū un veicinot investīcijām pievilcīgu komercdarbības vidi. Prioritāri jauna regulējuma izstrādes gadījumā jāsamazina līdz minimumam pārlieku birokrātiskas un nesamērīgi augstas prasības (prioritāri, piemēram, atbilstošos gadījumos neieviest nepieciešamību iegūt licences). | Nozaru ministrijas to kompetences ietvaros |
| 5.2.6. Valsts iestādēm jāapkopo iegūtā informācija no nevalstiskā sektora par nevienmērīgas noteikumu piemērošanas gadījumiem citās ES dalībvalstīs, un šī informācija jānodod EM, kas par to informē EK. | Nozaru ministrijas to kompetences ietvaros |
| 5.2.7. Valsts iestādēm jauna ES regulējuma izstrādes gadījumā jāveic konsultācijas ar nevalstisko sektoru, īpaši pievēršot uzmanību regulējumā noteiktajiem ieviešanas termiņiem, attiecīgos termiņus proaktīvi mēģinot pieskaņot Latvijas komersantu iespējām. | Nozaru ministrijas to kompetences ietvaros |
| 5.2.8. Ieviešot ES tiesību aktos paredzētās normas nacionālā līmenī jārespektē tajās paredzētie izņēmumi, pielāgojot prasības, ar mērķi veidot komercdarbības izaugsmei labvēlīgu normatīvo vidi. | Nozaru ministrijas to kompetences ietvaros |
| 5.2.9. Proaktīvi jāmeklē un jāizmanto iespējas citu dalībvalstu atbalstam Latvijas interesēm (piemēram, nostājas saskaņošana Baltijas vai Skandināvijas līmenī to iesniedzot EK), palielinot Latvijas ietekmi ES līmeņa procesos. | Nozaru ministrijas to kompetences ietvaros |
|  | **Savstarpējās atzīšanas princips (4.3. Vienotā preču tirgus pastiprināšana)** | 6.2.1. Jāīsteno Savstarpējās atzīšanas principa atpazīstamības veicināšanas pasākumi, ņemot vērā EK plānoto “Rīcības plānu savstarpējas atzīšanas principa izpratnes uzlabošanai”. | EM |
|
|
|
|  | **Neatbilstīgu ražojumu novēršana ES tirgū (4.3. Vienotā preču tirgus pastiprināšana)** | 7.2.1. Jāveic informēšanas kampaņas, lai patērētājiem palielinātu izpratni par to, kas ir prasībām neatbilstošs produkts vai pakalpojums un kā to noteikt. | EM |
| 7.2.2. Jāveicina efektīva sadarbība starp tirgus dalībniekiem un tirgus uzraudzības iestādēm, t.sk. jāveic informēšanas pasākumi par noteikto kārtību un atbilstošu informācijas apmaiņu par prasībām neatbilstošas preces tirgū paziņošanu tirgus uzraudzības iestādēm. | EM |

*Darbseminārs par ES Digitālā vienotā tirgus stratēģiju*

|  |  |  |  |
| --- | --- | --- | --- |
| **Nr.** | **Darbsemināra tēma (iniciatīvas numurs un nosaukums ES Digitālā vienotā tirgus stratēģijā)** | **Ieteicamie pasākumi Latvijā** | **Atbildīgā iestāde par nacionālā līmeņa pasākumiem** |
|  | **Pārrobežu tiešsaistes līgumi (2.1. Pārrobežu e-komercijas noteikumi, kuriem patērētāji un komersanti var uzticēties)** | 8.2.1. Jāveicina regulējuma harmonizācija reģionālā vai līdzīgi domājošo valstu līmenī, kur tas nav izdevies ES līmenī. | EM |
|  | **Ģeogrāfiskie ierobežojumi (2.3. Novērst nepamatotu ģeogrāfisko bloķēšanu)** | - |  |
|
|  | **PVN administratīvā sloga mazināšana (2.5. PVN sloga un šķēršļu mazināšana pārrobežu tirdzniecībā)** | - |  |
|
|  | **Interneta platformas (3.3. Mērķim atbilstīga normatīvā vide platformām un starpniekiem)** | - |  |
| - |  |
|  | **Datu aizsardzība / Kiberdrošība (3.4. Uzticības stiprināšana digitālajiem pakalpojumiem, drošībai tajos un attiecībā uz personas datu apstrādi)** | 12.2.1. Jāīsteno pasākumi, kas veicinātu digitālo pratību visās jomās, mērķtiecīgi informējot sabiedrību par drošību internetā. | AiM |
|
|
|  | **Mākoņdatošana un datu brīva aprite (4.1. Datu ekonomikas veidošana)** | 13.2.1. Jāīsteno pasākumi izglītības politikas jomā, kas veicinātu inovāciju un tehnoloģiju izmantošanu skolās. | IZM |
|  | **E-Pārvalde (4.3.2. E-pārvaldība)** | 14.2.1. Jāstiprina VARAM atbildība un kapacitāte, lai nodrošinātu efektīvāku pārnozaru digitālo jautājumu koordinēšanu Latvijā un starptautiski. | VARAM |
| 14.2.2. Jāturpina veikt pasākumi, lai e-parakstu radītu pieejamāku iedzīvotājiem un komersantiem, vienlaikus veicot atbilstošus informēšanas pasākumus par aktuālo situāciju un noteikto kārtību e-paraksta pieejamībai. | VARAM |
| 14.2.3. Jāveic pasākumi preču pārvietošanas dokumentu un rēķinu sagatavošanai, apritei un nolasīšanai tiešsaistē. - Uzņēmējdarbības vides uzlabošanas pasākumu plāna 5.20.uzdevums | FM |
| 14.2.4. Iepirkumu elektroniskas norises sistēmas ieviešana - Uzņēmējdarbības vides uzlabošanas pasākumu plāna 11.8.uzdevums | VARAM |
| 14.2.5. Jāveicina un jāpaātrina elektroniskās deklarēšanas sistēmas (turpmāk – EDS) funkcionalitātes uzlabojumi, atskaišu vienkāršošana un vienas informācijas vairākkārtēja nepieprasīšana, t.sk. nepieciešams ieviest iespēju visās jomās iesniegt vairākus dokumentus vienlaikus, nepieciešamības gadījumā veicot grozījumus atbilstošajos normatīvajos aktos. - Uzņēmējdarbības vides uzlabošanas pasākumu plāna 5.21.uzdevums | FM |
| 14.2.6. Jāizstrādā risinājums vienotai un drošai saziņai starp valsts iestādēm un uzņēmumiem, nodrošinot arī dokumentu uzglabāšanu noteiktā apjomā | VARAM |
| 14.2.7. Jāizstrādā risinājumi plašākai, automatizētai datu pieejamībai un apmaiņai mašīnlasāmā formā. | VARAM |

1. Valsts sekretāru 2016.gada 18.augusta sanāksmes Protokola Nr.32 2.§ [↑](#footnote-ref-1)
2. Ministru kabineta 2016. gada 29. septembra rīkojums Nr. 566, 6.1.punkts [↑](#footnote-ref-2)